ai4bharat/Pralekha huggingface dataset:
যোগাযোগওতথ্যপ্রযুক্তিমন্ত্রক
১১৪ তম ডাক আদালত ২৮ শে জানুয়ারি অনুষ্ঠিত হবে
কলকাতা, ২৩শে ডিসেম্বর, ২০২০
কলকাতার যোগাযোগ ভবনে পশ্চিমবঙ্গ সার্কেলের চীফ পোস্টমাস্টার জেনারেলের দপ্তরে ২৮শে জানুয়ারি বেলা এগারোটার সময় একটি ডাক আদালতের আয়োজন করা হয়েছে । পশ্চিমবঙ্গ সার্কেলের চিফ পোস্টমাস্টার জেনারেল এই আদালতের পৌরোহিত্য করবেন। কোভিড-১৯ মহামারীর প্রেক্ষিতে এই আদালত গুগল মিটে অনুষ্ঠিত হবে ౼ অর্থাৎ অংশগ্রহণকারীরা ভিডিও কনফারেন্সের মাধ্যমে এখানে যোগদান করতে পারবেন। পশ্চিমবঙ্গ, সিকিম, আন্দামান ও নিকোবর দ্বীপপুঞ্জ এলাকার ডাক পরিষেবা সংক্রান্ত বিভিন্ন বকেয়া অভিযোগ, যেগুলির দীর্ঘদিন ধরে কোনো নিষ্পত্তি হয়নি, আদালতে সেই সব অভিযোগগুলিরই শুনানি অনুষ্ঠিত হবে। এ বিষয়ে অভিযোগটিতে রেফারেন্স নাম্বার, আগের যে তারিখে ডাক বিভাগ থেকে চিঠি এসেছিল সেই তারিখের উল্লেখ এবং অভিযোগকারীর ফোন নাম্বার থাকতে হবে । ৮ ই জানুয়ারির মধ্যে ডাকযোগে শ্রী বি কে পাল, এডিপিএস , অফিস অফ দ্য চিফ পোস্টমাস্টার জেনারেল, ওয়েস্ট বেঙ্গল সার্কেল, পি৩৬, চিত্তরঞ্জন এভিনিউ, কলকাতা ৭০০০১২, এই ঠিকানায় চিঠি পৌঁছাতে হবে । ইমেলও করা যেতে পারে। ইমেল এড্রেস cpmg_wb@indiapost.gov.in ।
অভিযোগকারীকে ২৮ শে জানুয়ারি বেলা এগারোটার সময় ভিডিও কনফারেন্সের মাধ্যমে গুগল মিটের সাহায্যে ডাক আদালতে যোগাযোগ করার জন্য অনুরোধ করা হয়েছে। এ বিষয়ে আরো কিছু জানার থাকলে এডিপিএস -র সঙ্গে যোগাযোগ করা যেতে পারে। টেলিফোন নাম্বার ০৩৩- ২২১২০২৫০ অথবা ০৩৩-২২১২০৬১২।
ইস্পাতমন্ত্রক
কেন্দ্রীয় ইস্পাত মন্ত্রী শ্রী রাম চন্দ্র প্রসাদ সিং কেআইওসিএল-এর কোক ওভেন প্ল্যান্টের শিলান্যাস করেছেন
নতুন দিল্লি, ২০ ফেব্রুয়ারি, ২০২২
কেন্দ্রীয় ইস্পাত মন্ত্রী শ্রী রাম চন্দ্র প্রসাদ সিং আজ মেঙ্গালোরের পানাম্বুরে কুদ্রেমুখ লৌহ আকরিক কোম্পানি লিমিটেড -এর কোক ওভেন প্ল্যান্টের শিলান্যাস করেছেন। প্রস্তাবিত এই প্ল্যান্টটি স্থাপনে খরচ ধরা হয়েছে ৮৩৬ কোটি ৯০ লক্ষ টাকা। এই প্ল্যান্টের সঙ্গে ব্লাস্ট ফার্নেস ইউনিটের যোগসূত্র গড়ে উঠবে। এরফলে, প্ল্যান্টে বার্ষিক ২ লক্ষ টন ডাকটাইল আয়রন স্পুন এবং বার্ষিক ১.৮০ লক্ষ টন কোক ওভেন উৎপাদন সম্ভব হবে। এই প্ল্যান্টটির নির্মাণ কাজ শেষ হয়ে সময় লাগবে ২৪ মাস।
কেআইওসিএল-এর চেয়ারম্যান তথা ম্যানেজিং ডায়রেক্টর শ্রী টি স্বামীনাথন বলেছেন, ইস্পাত মন্ত্রকের পৃষ্ঠপোষকতা ও সহায়তায় মিনি রত্ন মর্যাদা প্রাপ্ত রাষ্ট্রায়ত্ত্ব এই সংস্থাটি তার হীত গৌরব ফিরে পাবে এবং খনন সহ ইস্পাত উৎপাদন শিল্পে তার দক্ষতা আরও একবার প্রমাণ করবে।
এই শিলান্যাস অনুষ্ঠানে কেন্দ্রীয় ইস্পাত মন্ত্রকের যুগ্ম সচিব শ্রী টি শ্রীনিবাস, কেআইওসিএল-এর ডায়রেক্টর  শ্রী এস কে গরাই, সংস্থার উৎপাদন বিষয়ক ডায়রেক্টর শ্রী কে ভি ভাস্কর রেড্ডি সহ উচ্চপদস্থ আধিকারিকরা উপস্থিত ছিলেন।
ইস্পাত মন্ত্রী শ্রী সিং আগামীকাল কুদ্রেমুখ লৌহ আকরিক সংস্থার পক্ষ থেকে লাক্য বাঁধ সংলগ্ন এলাকায় যে বনায়ণের কাজ চলছে তা পরিদর্শন করবেন।
CG/BD/AS/
(Visitor Counter : 106
ক্রেতা, খাদ্যএবংগণবন্টনমন্ত্রক
রেশন কার্ডের সঙ্গে আধারের সংযুক্তিকরণের বিষয়ে স্পষ্টীকরণ
নতুন দিল্লি, ১১ই মে, ২০২০
এক শ্রেণীর সংবাদপত্রে আজ প্রকাশিত একটি খবরে বলা হয়েছে, যাদের রেশন কার্ডের সঙ্গে আধার সংযুক্তিকরণ করা হয় নি, তাদের রেশন কার্ড বাতিল হয়ে যাবে।
খাদ্য এবং গণবন্টন দপ্তর, ২০১৭ সালের ৭ই ফেব্রুয়ারী সমস্ত রাজ্য এবং কেন্দ্রশাসিত অঞ্চলগুলিকে রেশন কার্ডের সঙ্গে আধার সংযুক্তিকরণের একটি নির্দেশ জারি করে, সেই অনুযায়ী চলতি বছরের ৩০শে সেপ্টেম্বরের মধ্যে এই কাজটি সম্পূর্ণ করতে হবে। এর পর দপ্তর, ২০১৭ সালের ২৪শে অক্টোবর এবং ২০১৮ সালে ৮ই নভেম্বর ২টি নির্দেশিকায় জানায়, কোনো প্রকৃত সুবিধাভোগকে তার নির্ধারিত খাদ্যশস্য থেকে বঞ্চিত করা যাবে না। আধার সংযুক্তিকরণ করা হয় নি বলে, কারোর রেশন কার্ডও বাতিল করা হবে না। জাতীয় খাদ্য সুরক্ষা আইন অনুযায়ী জানানো হয়েছে, কারোর যদি আধার বা বায়োমেট্রিক তথ্য সংযুক্ত করা না হয়, তাহলেও নির্ধারিত খাদ্যশস্যের পরিমাণ থেকে তাকে বঞ্চিত করা যাবে না। কারণ বিভিন্ন জায়গায় দূর্বল ইন্টারনেট পরিষেবা সহ নানা রকমের কারিগরি সমস্যা দেখা যায়। বর্তমান সঙ্কটের সময় কোনো দরিদ্র মানুষ বা যে সব পরিবারের খাদ্যশস্য পাওয়ার অধিকার আছে, তারা যেন তাদের প্রাপ্য থেকে বঞ্চিত না হন, সেদিকে গুরুত্ব দেওয়া হয়েছে।
কেন্দ্র এবং রাজ্য সরকার অথবা কেন্দ্রশাসিত অঞ্চলের প্রশাসনের উদ্যোগে বর্তমানে ২৩ কোটি ৫০ লক্ষ রেশন কার্ডের মধ্যে ৯০ শতাংশের আধার সংযুক্তিকরণ করা হয়েছে। ৮০ কোটি সুবিধাভোগীর মধ্যে ৮৫ শতাংশর ক্ষেত্রে আধার সংযুক্তিকরণের কাজ সম্পূর্ণ হয়েছে।
দপ্তর, বর্তমানে ‘এক দেশ, এক রেশন কার্ড’ ব্যবস্থা চালু করেছে। যার ফলে গণবন্টন ব্যবস্থার সুসংহত ব্যবস্থাপনায় দরিদ্র এবং পরিযায়ী সুবিধাভোগীদের স্বার্থ সুরক্ষিত থাকবে। এক রাজ্য থেকে অন্য রাজ্যে কোনো সুবিধাভোগী যদি যান, সেক্ষেত্রে তাঁর তথ্য একটি কেন্দ্রীয় ব্যবস্থাপনার তথ্যভান্ডারে থাকা প্রয়োজন। সেকারণেই প্রতিটি রেশন কার্ডের সঙ্গে আধার সংযুক্তিকরণ জরুরী।
(CG/CB/SFS
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় পুরুষদের ট্রিপল জাম্পে স্বর্ণ পদক জয়ী এলধোস পল’কে প্রধানমন্ত্রীর অভিনন্দন
নয়াদিল্লি, ০৭ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় পুরুষদের ট্রিপল জাম্পে স্বর্ণ পদক জয়ী এলধোস পল’কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “আজকের ট্রিপল জাম্প ইভেন্টটি ঐতিহাসিক। আমাদের ক্রীড়াবিদরা তাঁদের উৎকর্ষ প্রমাণ করেছেন। অসামান্য প্রতিভাধর এলধোস পল, যিনি স্বর্ণ পদক জয় করেছেন, তাঁকে অভিনন্দন জানাই। অতীতের আন্তর্জাতিক ক্রীড়া প্রতিযোগিতাগুলির মতোই এবারও তিনি ভালো ফল করেছেন। তাঁর নিষ্ঠা প্রশংসনীয়। #Cheer4India"।
PG/CB/SB
(
কর্পোরেটবিষয়সংক্রান্তমন্ত্রক
২০১৮ থেকে ২০২০ সালের মধ্যে ৩২৪টি সংস্থা ঋণ খেলাপি ঘোষণার জন্য আবেদন করেছে
নয়াদিল্লি, ১৬ মার্চ, ২০২১
ন্যাশনাল কোম্পানি ল’ ট্রাইব্যুনাল  থেকে প্রাপ্ত তথ্য অনুসারে, ২০১৮ সালে ১৪৯টি, ২০১৯ সালে ১০৩টি এবং ২০২০ সালে ৭২টি সংস্থা অর্থাৎ, তিন বছরে ৩২৪টি সংস্থা ঋণ খেলাপি ঘোষণার জন্য আবেদন করেছে।
কেন্দ্রীয় অর্থ ও কর্পোরেট বিষয়ক প্রতিমন্ত্রী রাজ্যসভায় আজ এক প্রশ্নের লিখিত জবাবে এই তথ্য জানিয়েছেন।
এনসিএলটি থেকে প্রাপ্ত তথ্য অনুযায়ী, ঋণ খেলাপি কোডের আওতায় ২০১৮ সালে ৮,৩৩০, ২০১৯ সালে ১২,০৯১ এবং ২০২০ সালে ৫,২৮২টি সংস্থা এই আবেদন জমা দেয়। এর থেকে এটা স্পষ্ট গত তিন বছরে আবেদনের সংখ্যা বৃদ্ধি পায়নি।
২০১৩ সালের কোম্পানি আইন অনুসারে কোনও অর্থবর্ষ শেষ হলে ছয় মাসের মধ্যে সংস্থাগুলিকে বার্ষিক সাধারণ সভার আয়োজন করতে হবে। এরপর আর্থিক বিবৃতি তৈরি বাঞ্ছনীয়। অর্থাৎ, এ বছরে এখনও এই বৈঠক আয়োজন করার সময় রয়েছে।
স্বরাষ্ট্র মন্ত্রক
তদন্ত কাজে শ্রেষ্ঠত্বের জন্য কেন্দ্রীয় স্বরাষ্ট্র মন্ত্রীর পদক
নয়াদিল্লী, ১২ আগস্ট, ২০২০
২০২০ সালে ‘তদন্ত কার্যে শ্রেষ্ঠত্বের জন্য কেন্দ্রীয় স্বরাষ্ট্র মন্ত্রীর পদক’এ ১২১ জন পুলিশ কর্মীকে পুরস্কৃত করা হবে। বিভিন্ন অপরাধের তদন্তের কাজে পেশাদারিত্বকে উৎসাহ দিতে এবং তদন্তকারী আধিকারিকদের তদন্তের কাজের শ্রেষ্ঠত্বকে স্বীকৃতি দিতে ২০১৮ সালে এই পদক দেওয়ার সিদ্ধান্ত নেওয়া হয়।
এ বছর সিবিআই থেকে ১৫ জন, মধ্যপ্রদেশ ও মহারাষ্ট্র পুলিশ থেকে ১০ জন, উত্তর প্রদেশ পুলিশের ৮ জন, কেরালা ও পশ্চিমবঙ্গ পুলিশের ৭ জন সহ বিভিন্ন রাজ্য ও কেন্দ্রশাসিত অঞ্চলের আধিকারিকদের পুরস্কৃত করা হবে। পুরস্কৃতদের তালিকায় ২১ জন মহিলা আধিকারিকও রয়েছেন।
পুরস্কার বিজেতাদের তালিকাটি দেখার জন্য নিচের লিঙ্কে ক্লিক করুন-
https://static.pib.gov.in/WriteReadData/userfiles/PIB%20Delhi/HM'S%20MEDAL%20FOR%20INVESTIGATION,%202020%20-%20LIST%20OF%20AWARDEES.pdf
(CG/CB/NS
প্রধানমন্ত্রীরদপ্তর
প্রধানমন্ত্রী পশ্চিমবঙ্গের নদীয়া জেলায় পথদুর্ঘটনায় ক্ষতিগ্রস্তদের জন্য প্রধানমন্ত্রী জাতীয় ত্রাণ তহবিল থেকে অনুদান দেওয়ার কথা ঘোষণা করেছেন
নতুন দিল্লি, ২৮ নভেম্বর, ২০২১
প্রধানমন্ত্রী শ্রী নরেন্দ্র মোদী পশ্চিমবঙ্গের নদীয়া জেলায় পথ দুর্ঘটনায় নিহতদের নিকটাত্মীয়কে প্রধানমন্ত্রী জাতীয় ত্রাণ তহবিল থেকে এককালীন ২ লক্ষ টাকা অনুদান দেওয়ার কথা ঘোষণা করেছেন। ওই দুর্ঘটনায় আহতদের ৫০ হাজার টাকা করে দেওয়া হবে।
প্রধানমন্ত্রীর দপ্তর থেকে এক টুইট বার্তায় জানানো হয়েছে যে," পশ্চিমবঙ্গের নদীয়া জেলায় পথদুর্ঘটনায় নিহতদের নিকট আত্মীয়কে প্রধানমন্ত্রী জাতীয় ত্রাণ তহবিল থেকে এককালীন ২ লক্ষ টাকা দেওয়ার কথা প্রধানমন্ত্রী ঘোষণা করেছেন। ওই দুর্ঘটনায় আহতদের ৫০ হাজার টাকা আর্থিক সাহায্য দেওয়া হবে।"
CG/ SB
(
অর্থমন্ত্রক
পণ্য ও পরিষেবা সংক্রান্ত জিএসটি-র হারকে বাস্তবসম্মত করে তোলার সিদ্ধান্ত নিল জিএসটি পরিষদ
নয়াদিল্লি, ২৩ জুলাই, ২০১৮
কেন্দ্রীয় রেল, কয়লা, অর্থ ও কর্পোরেট বিষয়ক মন্ত্রী শ্রী পীযূষ গোয়েলের নেতৃত্বে শনিবার  নতুন দিল্লীতে জিএসটি পরিষদের ২৮তম বৈঠকে জিএসটি-র হারে ছাড় ও পরিবর্তন সম্পর্কিত কয়েকটি সিদ্ধান্ত গৃহীত হয়। বিভিন্ন পণ্য ও পরিষেবার ওপর জিএসটি-র হারকে আরও বাস্তবসম্মত করে তুলতেই এই বৈঠক ডাকা হয়। যে সমস্ত পরিষেবাকে জিএসটি-র আওতার বাইরে রাখা হয়েছে তার মধ্যে রয়েছে – কৃষি ব্যবস্থা ও খাদ্য প্রক্রিয়াকরণ শিল্প; শিক্ষা, প্রশিক্ষণ ও দক্ষতা বিকাশ; পেনশন, সামাজিক সুরক্ষা, বার্ধক্যজনিত সুযোগ-সুবিধা ও সহায়তা ইত্যাদি। হোটেল শিল্পকেও বেশ কিছু সুযোগ-সুবিধা দেওয়ার সিদ্ধান্ত নেওয়া হয়েছে শনিবারের বৈঠকে। তথ্যপ্রযুক্তি ও ব্যাঙ্ক পরিষেবার ক্ষেত্রেও বেশ কিছু ছাড় ও রেহাইয়ের ব্যবস্থা রাখা হয়েছে। রপ্তানি এবং অন্যান্য বাণিজ্যিক কাজকর্মের ক্ষেত্রেও ছাড়ের মাত্রা কিছুটা বাড়ানোর সিদ্ধান্ত নেওয়া হয় এই বৈঠকে।
সবুজায়নের একটি উদ্যোগ হিসাবে বৈদ্যুতিন গ্রন্থ সরবরাহের ওপর জিএসটি-র হারকে ১৮ থেকে কমিয়ে ৫ শতাংশ করা হয়েছে।
স্থির হয়েছে যে, জিএসটি পরিষদের এই সুপারিশ ও সিদ্ধান্তগুলি কার্যকর হবে ২৭ জুলাই, ২০১৮ থেকে। এ সম্পর্কিত একটি বিজ্ঞপ্তি প্রকাশেরও সিদ্ধান্ত গৃহীত হয়।
CG/SKD/DM/…
(Visitor Counter : 52
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৬ মে, ২০২২
দেশ জুড়ে টিকাকরণ অভিযানে এ পর্যন্ত ১৮৯ কোটি ৮১ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১৯ হাজার ৬৮৮।
সুস্পষ্টভাবে করোনায় আক্রান্তের হার ০.০৫ শতাংশ।
জাতীয় স্তরে সুস্থতার হার বর্তমানে ৯৮.৭৪ শতাংশ।
গত ২৪ ঘণ্টায় সুস্থ হয়েছেন ৩ হাজার ৫৪৯ জন। মোট সুস্থতার সংখ্যা ৪ কোটি ২৫ লক্ষ ৫১ হাজার ২৪৮।
সারা দেশে গত ২৪ ঘণ্টায় নতুন করে আক্রান্ত ৩ হাজার ৫৪৫ জন।
দৈনিক-ভিত্তিতে আক্রান্তের হার ০.৭৬ শতাংশ।
সাপ্তাহিক-ভিত্তিতে আক্রান্তের হার ০.৭৯ শতাংশ।
এখনও পর্যন্ত নমুনা পরীক্ষা হয়েছে ৮৩ কোটি ৯৮ লক্ষ; গত ২৪ ঘণ্টায় ৪ লক্ষ ৬৫ হাজার ৯১৮টি নমুনা পরীক্ষা হয়েছে।
CG/SS
(Visitor Counter : 112
স্বাস্থ্যওপরিবারকল্যাণমন্ত্রক
পরবর্তী পর্যায়ে কোভিড-১৯ টিকাকরণের জন্য কো-উইন২.০ পোর্টালে রেজিস্টেশন প্রক্রিয়া আগামীকাল সকাল ৯টা থেকে শুরু হচ্ছে
নতুন দিল্লি, ২৮ ফেব্রুয়ারী, ২০২১
উপযুক্ত বয়স অনুযায়ী বিশ্বের বৃহত্তম টিকাকরণ অভিযানের পরবর্তী পর্যায়ে আগামীকাল অর্থাৎ ১লা মার্চ থেকে শুরু হচ্ছে। কো-উইন২.০ পোর্টালে  আগামীকাল সকাল ৯টা থেকে রেজিস্টেশন শুরু হচ্ছে। সাধারণ মানুষ এই পোর্টালের মাধ্যমে অথবা অন্যান্য তথ্যপ্রযুক্তি অ্যাক্ট যেমন- আরোগ্য সেতু অ্যাপের মাধ্যমে টিকাকরণের জন্য যেকোন দিন, যেকোন সময় নাম নথিভুক্ত করতে পারবেন।
কেন্দ্রীয় স্বাস্থ্যমন্ত্রক এবং জাতীয় স্বাস্থ্যকর্তৃপক্ষের এক বিশেষ কর্মশিবিরে পরবর্তী পর্যায়ে টিকাকরণের বিষয়ে জানানো হয়। আয়ুষ্মান ভারত – প্রধানমন্ত্রী জন আরোগ্য যোজনার অধীনে ১০ হাজার বেসরকারি হাসপাতাল, সিজিএইচএস নথিভুক্ত ৬০০-র বেশি হাসপাতাল, রাজ্যসরকারের স্বাস্থ্য বিমা কর্মসূচির আওতায় অন্যান্য নথিভুক্ত বেসরকারি হাসপাতালগুলিতে টিকাকরণের কাজ চলবে। কো-উইন২.০ ডিজিটাল প্ল্যাটফর্মে টিকাগ্রহিতা সুফলভোগীদের নাম নথিভুক্তকরণের বিষয়টি সম্পর্কে ইতিমধ্যেই সংশ্লিষ্ট সব পক্ষকে জানানো হয়েছে। কোভিড টিকাকরণ কেন্দ্রের অধীন নথিভুক্ত বেসরকারি হাসপাতালগুলিতে টিকাকরণ সম্পর্কিত বিভিন্ন বিষয় সুস্থভাবে পরিচালনার জন্য ইতিমধ্যেই সেখানকার কর্মীদের প্রশিক্ষণ দেওয়া হয়েছে।
টিকাকরণের জন্য নথিভুক্ত সরকারি ও বেসরকারি হাসপাতালগুলিকে ৬০ বছর বয়স পূর্ণ করতে চলা যেকোন ব্যক্তির নাম নথিভুক্তির বিষয়টি বিস্তারিতভাবে জানানো হয়েছে।
টিকাকরণের প্রতিটি ডোজের ক্ষেত্রে সুফলভোগীকে টিকাকরণের দিন যেকোন সময় টিকাকরণ কেন্দ্রে সরাসরি উপস্থিত হওয়ার সুযোগ দেওয়া হবে। কোভিড টিকাকরণ কেন্দ্রে টিকাগ্রহিতা সুফলভোগীর সাক্ষাৎকারের সময় বেলা ৩টে পর্যন্ত। উদাহরণস্বরূপ বলা যেতে পারে, ১লা মার্চ সাক্ষাৎকারের সময় শুরু হবে সকাল ৯টায় এবং তা শেষ হবে বেলা তিনটেয়। অবশ্য ১লা মার্চ থেকেও পরবর্তী দিনগুলিতে সাক্ষাৎকারের জন্য নির্দিষ্ট সময়ের মধ্যে নাম নথিভুক্ত করা যাবে। টিকার প্রথম ডোজ নেওয়ার পর দ্বিতায় ডোজ নেওয়ার ক্ষেত্রেও সাক্ষাৎকারের ব্যাপারে একই পদ্ধতি অনুসরণ করা যাবে। অবশ্য যদি কোন সুফলভোগী টিকার প্রথম ডোজ নিতে না পারেন, সেক্ষেত্রে পরবর্তী ডোজের জন্য টিকাকরণ কেন্দ্রে উপস্থিত হওয়ার বিষয়টি স্বাভাবিকভাবে বাতিল হবে।
প্রত্যেক যোগ্য ব্যক্তি পর্যানুক্রমিক পদ্ধতি মেনে তথ্যপ্রযুক্তি প্ল্যাটফর্ম বা মোবাইলের মাধ্যমে কো-উইন২.০ পোর্টালে নাম নথিভুক্ত করতে পারবেন। একটি মোবাইল নম্বর থেকে একজন ব্যক্তি চারজন সুফলভোগীর নাম নথিভুক্ত করতে পারবেন। অবশ্য চারজন ওই সুফলভোগীর অভিন্ন মোবাইল নম্বর ছাড়া বাকি সমস্তকিছুই পৃথক হবে। এমনকি প্রত্যেক সুফলভোগীর স্বচিত্র পরিচয়পত্রের নম্বর পৃথক হবে। অনলাইনে নাম নথিভুক্তিকরণের সময় নাগরিকরা নিম্নলিখিত সচিত্র পরিচয়পত্রগুলির মধ্যে যেকোন একটি ব্যবহার করতে পারেন :
• আধারকার্ড / আধার লেটার
• সচিত্র ভোটার পরিচয়পত্র
• পাসপোর্ট
• ড্রাইভিং লাইসেন্স
• প্যান কার্ড
• এনপিআর স্মার্টকার্ড
• ফটো সম্বলিত পেনশন নথিপত্র
এই টিকারণ অভিযান সম্পর্কে সরকারের পক্ষ থেকে আরও জানানো হয়েছে, সরকার সমস্ত টিকা সংগ্রহ করবে এবং রাজ্য ও কেন্দ্রশাসিত অঞ্চলগুলিকে বিনামূল্যে তা সরবরাহ করা হবে। সংশ্লিষ্ট রাজ্য ও কেন্দ্রশাসিত প্রশাসন কোভিড টিকার ডোজ সরকারি ও বেসরকারি কোভিড টিকাকরণ কেন্দ্রগুলিতে পাঠিয়ে দেবে।
কৃষিমন্ত্রক
প্রধানমন্ত্রী ফসল বীমা যোজনা থেকে সুবিধা পাচ্ছে রাজ্যগুলি
নয়াদিল্লি, ১৪ মার্চ, ২০২৩
প্রধানমন্ত্রী ফসল বীমা যোজনা  ২০১৬ সালে খরিফ মরশুমের সময় দেশে চালু করা হয়েছিল। এই প্রকল্প শুরু হওয়ার পর ২৭টি রাজ্য ও কেন্দ্রশাসিত অঞ্চল এক বা একাধিক মরশুমে এই সুবিধা গ্রহণ করে।
পশ্চিমবঙ্গ, বিহার, তেলেঙ্গানা, অন্ধ্রপ্রদেশ, ঝাড়খন্ড ও গুজরাটের মতো কয়েকটি রাজ্য ও কেন্দ্রশাসিত অঞ্চল তাদের নিজস্ব কিছু কারণের জন্য এই প্রকল্প থেকে বেরিয়ে আসে। কৃষি ও কৃষক কল্যাণ মন্ত্রকের প্রচেষ্টায় অন্ধ্রপ্রদেশ পুনরায় ২০২২ সালের খরিফ মরশুমে এই প্রকল্পের সঙ্গে যুক্ত হয় এবং পাঞ্জাব বাজেট বরাদ্দের কথা ঘোষণা করে। পিএমএফবিওয়াই সব রাজ্য ও কেন্দ্রশাসিত অঞ্চলগুলির জন্য উপলব্ধ। রাজ্য ও কেন্দ্রশাসিত অঞ্চলগুলি তাদের নিজেদের আর্থিক পরিস্থিতি বিবেচনা করে এই প্রকল্পের সঙ্গে যুক্ত হতে পারে।
দাবি অনুযায়ী, অর্থ প্রদান সহ বিভিন্ন কাজের জন্য যে নির্দিষ্ট সময় রয়েছে, তা যথাযথভাবে মেনে চলতে কিছু কিছু রাজ্যের বিলম্ব হয়েছে। রাজ্যগুলির জন্য বরাদ্দ অর্থ সঠিক সময়ে পাওয়া সহ একাধিক কারণ এর জন্য দায়ী।
সংশ্লিষ্ট বিভাগ পিএমএফবিওয়াই – এর প্রয়োগের উপর নিয়মিত নজরদারি বজায় রেখেছে। দাবিদারদের দাবি মেটানোর জন্য সাপ্তাহিক ভিডিও কনফারেন্সের ব্যবস্থাও রয়েছে। এছাড়াও, সরাসরি বীমা কোম্পানি ও রাজ্যগুলির সঙ্গে সাক্ষাতের দিকেও বিশেষ নজর রাখা হচ্ছে।
২০১৬-১৭ সালে প্রধানমন্ত্রী ফসল বীমা যোজনা চালুর পর এই প্রকল্পের জন্য বরাদ্দ হয়েছে ৩০ শতাংশ। আধার নম্বরের ব্যবহার বাধ্যতামূলক করা হয়েছে। উপভোক্তাদের এই প্রকল্পের বিষয়ে সচেতন করতে সরকারের তরফে বিভিন্ন উদ্যোগ গ্রহণ করা হচ্ছে।
২০২১ সালের খরিফ মরশুম থেকে কৃষি ও কৃষক কল্যাণ মন্ত্রক শস্য বীমা সপ্তাহ/ফসল বীমা সপ্তাহ প্রচারাভিযান পালন করে আসছে। এর প্রচারাভিযানের মূল লক্ষ্য হ’ল – এই যোজনায় কৃষকদের অন্তর্ভুক্তি বাড়ানো ও প্রকল্পের সুবিধা সম্পর্কে সচেতনতা বৃদ্ধি করা।
ফসল বীমা পাঠশালা ও বিভিন্ন গ্রাম ও গ্রাম পঞ্চায়েত স্তরে আয়োজিত হচ্ছে। এছাড়াও, জাতীয় ও স্থানীয় সংবাদপত্রে এ সংক্রান্ত নানা খবর, বিজ্ঞাপন, দৃশ্য ও শ্রাব্য মাধ্যমে নানা অনুষ্ঠানের আয়োজন করা হয়। সরকার দেশব্যাপী ‘দরজায় শস্য বীমা নীতি’ শীর্ষক মেগা অভিযানের আয়োজন করেছে। ‘মেরি পলিসি মেরে হাত’ অর্থাৎ ‘আমার বীমা আমার হাতে’ নামে এই অভিযানটি থেকে কৃষকরা সরাসরি গ্রাম পঞ্চায়েত ও গ্রাম স্তরে বিশেষ শিবিরের মাধ্যমে বীমার সুবিধা পাচ্ছেন।
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর লোকসভায় এক প্রশ্নের লিখিত জবাবে এই তথ্য দেন।
PG/CB/SB
(Visitor Counter : 112
প্রধানমন্ত্রীরদপ্তর
রাশিয়ার রাষ্ট্রপতি মিঃ ভ্লাদিমির পুতিনের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নয়াদিল্লী, ৭ অক্টোবর, ২০২০
প্রধানমন্ত্রী শ্রী নরেন্দ্র মোদী আজ টেলিফোনে রাশিয়ার রাষ্ট্রপতি মিঃ ভ্লাদিমির পুতিনের সঙ্গে কথা বলেছেন।
প্রধানমন্ত্রী মিঃ পুতিনকে তাঁর জন্মদিনের শুভেচ্ছা ও অভিনন্দন জানিয়েছেন।
শ্রী মোদী মিঃ পুতিনের সঙ্গে তাঁর দীর্ঘদিনের বন্ধুত্বের কথা স্মরণ করেছেন এবং মিঃ পুতিন দুই দেশের মধ্যে বিশেষ কৌশলগত অংশীদারিত্বকে লালিত করার ক্ষেত্রে যে ব্যক্তিগত উদ্যোগ নিয়ে থাকেন তার প্রশংসা করেছেন।
উভয় নেতা আগামীদিনে কোভিড-১৯ মহামারীর ফলে উদ্ভুত পরিস্থিতির মোকাবিলা সহ অন্যান্য বিষয়ে পরস্পরের মধ্যে যোগাযোগ রেখে চলবেন। প্রধানমন্ত্রী জানিয়েছেন জনস্বাস্থ্য সংক্রান্ত পরিস্থিতি স্বাভাবিক হলেই তিনি রাষ্ট্রপতি পুতিনকে ভারতে স্বাগত জানাতে উৎসাহী।
CG/CB/NS
(
রেলমন্ত্রক
ভারতীয় রেল পণ্য পরিবহনের ক্ষেত্রে ২০২০-২১ অর্থবছরে সর্বাধিক আয় করেছে
নতুন দিল্লি, ০১ এপ্রিল,২০২১
কোভিড জনিত পরিস্থিতি সত্বেও ভারতীয় রেল রেকর্ড পরিমাণ পণ্য পরিবহনের মাধ্যমে ২০২০-২১ অর্থবছর শেষ করেছে।
২০২০-২১ অর্থবছর শেষ মাসে ভারতীয় রেল গতবছরের ১২০৯.৩২ এর তুলনায় লোডিং ১২৩২.৬৩ ছাড়িয়ে গেছে যা ১.৯৩ শতাংশ বেশি।
এই সময়ের মধ্যে ভারতীয় রেল পণ্য পরিবহন খাতে আয় করেছে ১১৭৩৮৬.০ কোটি টাকা। এটি গত বছরের চেয়ে ৩ শতাংশ বেশি। গত বছর এই পরিমাণ ছিল ১১৩৮৯৭.২০ কোটি টাকা। ভারতীয় রেল ২০২০ সালের সেপ্টেম্বর থেকে ২০২১-এর মার্চ মাস পর্যন্ত সর্বোচ্চ পণ্য পরিবহনের গতি বজায় রেখেছে।
চলতি বছরের মার্চ মাসে ভারতীয় রেলে লোডিং এর পরিমাণ ছিল ১৩০.৩৮ মিলিয়ন টন। যা গত বছরের এই সময়ে ছিল ১০৩.০৫ টন। এই পণ্য পরিবহনের মধ্যে রয়েছে লোহা, খাদ্যশস্য, সার, খনিজ তেল, সিমেন্ট প্রভৃতি। উল্লেখ্য, পণ্য পরিবহনকে আরও আকর্ষণীয় করে তোলার জন্য ভারতীয় রেলপথ অনেক ছাড় দিচ্ছে।
এর পাশাপাশি পণ্য পরিবাহীর ট্রেন গুলির গতি বৃদ্ধি করা হয়েছে। ২০২১ সালের মার্চ মাসের পাওয়া তথ্য অনুযায়ী মালবাহী ট্রেন গুলির জন্য গড় গতি ৪৫.৬ কিলোমিটার প্রতি ঘন্টায় করা হয়েছে। যা আগের চেয়ে ৮৩ শতাংশ বেড়েছে।
CG/ SB
(Visitor Counter : 160
বিজ্ঞানওপ্রযুক্তিমন্ত্রক
এনসিপিওআর-এর পর্যবেক্ষণ অনুসারে অ্যামেরি বরফ স্তরের বিস্তারের ফলে জলবায়ুতে প্রভাব
নয়াদিল্লী, ০৩ জুন, ২০২০
ন্যাশনাল সেন্টার ফর পোলার অ্যান্ড ওশ্যোন রিসার্চ  এক পূর্বাভাসে জানিয়েছে অ্যামেরি আইস সেল্ফ বা অ্যামেরি বরফ স্তরের সীমানা ২০২১ সালের মধ্যে ২৪ শতাংশ প্রসারিত হবে। ২০১৬ সালের অবস্থান অনুসারে ২০২৬ সালের মধ্যে এর আরও ২৪ শতাংশ বিস্তার ঘটবে। ১৬ বছর ধরে কৃত্রিম উপগ্রহের মাধ্যমে অ্যামেরি বরফ স্তরের ৭ হাজার বর্গ কিলোমিটার এলাকা জুড়ে এনসিপিওআর পর্যবেক্ষণ চালিয়েছে। বিজ্ঞানীরা মনে করেন এই পর্যবেক্ষণের ফলে মহাসাগর এবং আবহাওয়ার পরিবর্তনের বিষয়ে সম্যক ধারণা পাওয়া যাবে।
যেকোন হিমবাহের স্থিতিশীলতার ক্ষেত্রে ভাসমান বরফস্তরগুলি গুরুত্বপূর্ণ ভূমিকা পালন করে। ভূখন্ডের সঙ্গে হিমবাহের যোগসূত্রও স্থাপন করে এই বরফের স্তরগুলি। এদের ওজনের বিন্যাস, সমুদ্রের স্তর বিন্যাস এবং বরফের স্তরের নীচে থাকা জলের বৈশিষ্ট এই হিমবাহগুলির ভেসে থাকার জন্য অত্যন্ত গুরুত্বপূর্ণ ভূমিকা পালন করে। এছাড়া লীন তাপ এবং সংবেদী তাপও এই পুরো প্রক্রিয়ায় গুরুত্বপূর্ণ ভূমিকা পালন করে।
দক্ষিণ মেরুর পূর্ব উপকূলে ৭০ ডিগ্রী দক্ষিণ অক্ষাংশে এবং ৭০ ডিগ্রী পূর্ব দ্রাঘিমাংশে এই অ্যামেরি বরফের স্তরটি দেখা যায় যা আসলে বিশ্বের বৃহত্তম হিমাবাহিকা নিঃসৃত জলের অববাহিকা। এই বরফের স্তরের ওজনের তারতম্য বিশ্ব জুড়ে জলবায়ু পরিবর্তনের বিষয়টি বিজ্ঞানীদের বুঝতে সাহায্য করে। বরফের এই স্তরগুলি বিচ্ছিন্ন হয়ে পড়লে তার থেকে মহাসাগরে তাপমাত্রা হ্রাসের মাত্রা এবং এই বরফের স্তরের মধ্যে সৃষ্টি হওয়া ক্ষত সম্পর্কে স্পষ্ট ধারণা দেয়। বরফের স্তরগুলি মহাসমুদ্রের ওপর যে চাপ সৃষ্টি করে সেই চাপ তাপমাত্রা হ্রাসের বিষয়টিকে নিশ্চিত করে।
সমুদ্রের মধ্যে থাকা বরফ এবং বরফের স্তরগুলি মহাসমুদ্রের ওপর যে চাপ তৈরি করে তার মাধ্যমে পরিবেশের তাপমাত্রা বেশ খানিকটা নিয়ন্ত্রিত হয়, যা এই বরফের স্তরগুলির গঠনের পরিবর্তনকে সাহায্য করে। ২০০১-১৬ সাল পর্যন্ত এনসিপিওআর পর্যবেক্ষণ চালিয়েছে। তাতে দেখা গেছে ১৫ বছর ধরে বরফের স্তরগুলি ৮৮ শতাংশ বৃদ্ধি পেয়েছে, যা জলবায়ু পরিবর্তনে গুরুত্বপূর্ণ ভূমিকা পালন করেছে। এনসিপিওআর-এর বর্ষিয়ান বিজ্ঞানী ডঃ অবিনাশ কুমার জানিয়েছেন, বিশ্বজুড়ে উষ্ণায়নের প্রেক্ষাপটে তাঁদের এই পর্যবেক্ষণে দেখা গেছে বরফের স্তরগুলি পূর্বাভাস অনুসারে প্রসারিত হচ্ছে। এই গবেষণায় মহাসমুদ্রের তাপমাত্রার তারতম্য এবং দক্ষিণ মেরুতে অ্যামেরি বরফ স্তরে ওজনের পরিবর্তনের বিষয়ে একটি স্পষ্ট ধারণা বিজ্ঞানীরা পেয়েছেন। এনসিপিওআর ছাড়াও কেন্দ্রের ভূ-বিজ্ঞান মন্ত্রকের বিজ্ঞানীরা এবং মধ্যপ্রদেশের ভূপালের বরকতুল্লা বিশ্ববিদ্যালয়ের ভূবিজ্ঞান বিভাগের গবেষকরাও এই পর্যবেক্ষণের কাজে যুক্ত রয়েছেন।
(CG/CB/NS
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৮৪ কোটি ৪৭ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৬ কোটি ১৮ লক্ষের বেশি টিকার ডোজ রয়েছে
নতুন দিল্লি, ২৭ মার্চ, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৮৪ কোটি ৪৭ লক্ষ ২৬ হাজার ৫৫৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৬ কোটি ১৮ লক্ষ ২৫ হাজার ৭৯৬টি টিকার ডোজ হাতে রয়েছে।
CG/BD/AS/
(Visitor Counter : 79
প্রধানমন্ত্রীরদপ্তর
আয়ুষ্মান ভারত কর্মসূচিতে সুফলভোগীর সংখ্যা ৫০ লক্ষের বেশি
নয়াদিল্লি, ১৫ অক্টোবর, ২০১৯
আয়ুষ্মান ভারত কর্মসূচির আওতায় সুফলভোগীর সংখ্যা ৫০ লক্ষ অতিক্রম করার মাইল ফলক অর্জনে দেশে স্বাস্থ্য ক্ষেত্রে গৃহীত প্রয়াসগুলির প্রশংসা করেছেন প্রধানমন্ত্রী শ্রী নরেন্দ্র মোদী।
তিনি বলেছেন, “স্বাস্থ্যবান ভারত গঠনের যাত্রাপথে এ এক গুরুত্বপূর্ণ মাইলফলক। এই সাফল্য প্রত্যেক ভারতবাসীকে গর্বিত করবে যে, এক বছরের মধ্যেই আয়ুষ্মান ভারত কর্মসূচির মাধ্যমে ৫০ লক্ষেরও বেশি মানুষ নিখরচায় চিকিৎসা পরিষেবা পেয়ে উপকৃত হয়েছেন। আরোগ্যলাভের পাশাপাশি, এই কর্মসূচি অসংখ্য ভারতীয়র ক্ষমতায়নে সহায়ক হচ্ছে”।
আজ থেকে ঠিক এক বছর আগে ২০১৮’তে বিশ্বের সর্ববৃহৎ স্বাস্থ্য বিমা কর্মসূচি ‘আয়ুষ্মান ভারত’ – এর সূচনা হয়। উদ্দেশ্য, দেশে ১০ কোটি ৭৪ লক্ষ দরিদ্র মানুষের কাছে সহজে চিকিৎসা পরিষেবা পৌঁছে দেওয়া।
আয়ুষ্মান ভারত প্রধানমন্ত্রী জন আরোগ্য যোজনার  আওতায় নথিভুক্ত হাসপাতালের সংখ্যা ১৬ হাজার ৮৫। এমনকি, এই কর্মসূচিতে ১০ কোটিরও বেশি ই-কার্ড বন্টন করা হয়েছে।
আয়ুষ্মান ভারত কর্মসূচির অধীনে সারা দেশে প্রায় ১৭ হাজার ১৫০টি স্বাস্থ্য ও রোগী কল্যাণ কেন্দ্র থেকে পরিষেবা পাওয়া যাচ্ছে।
CG/BD/SB
(Visitor Counter : 64
কেন্দ্রীয়মন্ত্রিসভা
কেন্দ্রীয় মন্ত্রিসভা সৈনিক স্কুল সোসাইটির সঙ্গে সরকারি – বেসরকারি ক্ষেত্রে ১০০টি বিদ্যালয়ের স্বীকৃতির প্রস্তাব অনুমোদন করেছে
২০২২-২৩ শিক্ষাবর্ষ থেকে নতুন এই বিদ্যালয়গুলিতে ষষ্ঠ শ্রেণীতে ৫ হাজার ছাত্রছাত্রী ভর্তির সুযোগ পাবে
নয়াদিল্লি, ১২ অক্টোবর, ২০২১
জাতীয় শিক্ষা নীতির সঙ্গে সঙ্গতি রেখে সরকার শিশুদের মধ্যে মূল্যবোধ-ভিত্তিক শিক্ষার প্রসারে অগ্রাধিকার দেওয়ার সিদ্ধান্ত নিয়েছে। এ ধরনের শিক্ষা ব্যবস্থার উদ্দেশ্যই হ’ল দেশের সমৃদ্ধ সংস্কৃতি ও ঐতিহ্য সম্পর্কে গর্ববোধ করার মানসিকতা গড়ে তোলা। একই সঙ্গে, ছাত্রছাত্রীদের মধ্যে চারিত্রিক গুণাবলী, অনুশাসন, জাতীয় কর্তব্য পালনে দায়বদ্ধতা এবং দেশাত্মবোধের মানসিকতার সঞ্চার করা। সৈনিক স্কুলগুলির বর্তমান কাঠামোয় পরিবর্তনের লক্ষ্যে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ সৈনিক স্কুল সোসাইটির আওতায় স্বীকৃত সৈনিক বিদ্যালয় চালু করার একটি প্রস্তাব মঞ্জুর করেছে। এই বিদ্যালয়গুলি এক স্বতন্ত্র পঠন-পাঠনের প্রতিষ্ঠান হিসাবে পরিচালিত হবে, যা প্রতিরক্ষা মন্ত্রকের বর্তমানে চালু সৈনিক বিদ্যালয়গুলি থেকে সম্পূর্ণ পৃথক হবে। প্রথম পর্যায়ে রাজ্য/অসরকারি সংগঠন/বেসরকারি ক্ষেত্রের ১০০টি বিদ্যালয়কে স্বীকৃতি দেওয়ার প্রস্তাব করা হয়েছে।
মন্ত্রিসভার এই সিদ্ধান্তের ফলে দেশে সব অঞ্চলে আরও বেশি সংখ্যক ছাত্রছাত্রীকে ব্যয় সাশ্রয়ী উপায়ে শিক্ষা ব্যবস্থার সঙ্গে যুক্ত করা সম্ভব হবে। সৈনিক স্কুলের ক্রমবর্ধমান চাহিদা মেটাতে এবং ছাত্রছাত্রীদের দৈহিক, মানসিক, আধ্যাত্মিক, মেধাগত, সংবেদনশীল ও সার্বিক উন্নয়নের আরও সুবিধা প্রদান করা সম্ভব হবে। এমনকি, নতুন এই স্কুলগুলি শুরু হলে শিক্ষক-শিক্ষিকাদের প্রশিক্ষণের সময়সীমা কমবে। প্রশিক্ষক নিয়োগের প্রয়োজনীয়তা হ্রাস পাবে। সেই সঙ্গে, বাজেট অনুযায়ী বিদ্যালয়গুলির রক্ষণা-বেক্ষণ ও পঠন-পাঠন পরিচালিত হবে।
সৈনিক বিদ্যালয়গুলিতে কেবল মূল্যবোধ-ভিত্তিক গুণগত মানের শিক্ষাই দেওয়া হয় না, সেই সঙ্গে সর্বজনীন থেকে প্রশাসনিক ক্ষেত্রে সর্বোচ্চ পর্যায়ে পৌঁছতে প্রত্যাশী পড়ুয়াদের স্বপ্ন পূরণে সাহায্য করে। সৈনিক স্কুলগুলির এ রকম এক সমৃদ্ধ ইতিহাস রয়েছে। সারা দেশে ৩৩টি সৈনিক বিদ্যালয় পরিচালনার অভিজ্ঞতাকে কাজে লাগাতে সিদ্ধান্ত হয়েছে যে, সরকারি ও বেসরকারি ক্ষেত্রের সঙ্গে যুক্ত ১০০টি নতুন বিদ্যালয়কে সৈনিক স্কুলের স্বীকৃতি দেওয়া হবে। এজন্য সৈনিক স্কুল সোসাইটির কাছে আবেদন করতে হবে। শিক্ষা ক্ষেত্রে সরকারি-বেসরকারি অংশীদারিত্বকে কাজে লাগিয়ে নতুন বিদ্যালয়গুলির পরিকাঠামোগত মানোন্নয়ন করা হবে, যাতে সৈনিক স্কুলের মতো পঠন-পাঠন পরিবেশের সুযোগ-সুবিধা প্রত্যাশী ছেলেমেয়েদের দেওয়া যায়। ২০২২-২৩ শিক্ষাবর্ষে ষষ্ঠ শ্রেণী থেকে এই ১০০টি বিদ্যালয়ে পঠন-পাঠন শুরু হবে। বিদ্যালয়গুলিতে প্রায় ৫ হাজার ছাত্রছাত্রী অধ্যায়নের সুযোগ পাবে। বর্তমানে সারা দেশে ৩৩টি সৈনিক বিদ্যালয় চালু রয়েছে। এই বিদ্যালয়গুলিতে ষষ্ঠ শ্রেণীতে পড়ুয়া সংখ্যা প্রায় ৩ হাজার।
CG/BD/SB
(